Nr. C 257/32 De Europæiske Fællesskabers Tidende 28. 9. 87 
(d) Handynet-projektet 
Koordinering og videreudvikling af Handynet-projektet (Fællesskabets data-baserede informationssys­
tem vedrørende handicapspørgsmål) på området vedrørende erhvervsmæssig revalidering og beskæfti­
gelse, herunder etablering af Handynet-moduler og »gateways« til andre databaser. 
Omkostningerne ved den pågældende koordinering og videreudvikling anslås til 422 000 ECU i 1988. 
Kommissionen kan afholde de samlede udgifter til disse aktiviteter, som sikrer projektets europæiske 
dimension, og kan endvidere under projektets videre forløb yde bidrag til afholdelse af øvrige hermed 
forbundne omkostninger, under hensyn til de budgetmæssige muligheder. 
(e) Koordinering af udvekslingsaktiviteter samt dokumentationstjeneste 
Der nedsættes en gruppe af sagkyndige, som bistår Kommissionen ved koordinering, fremme og 
evaluering af de ovenfor beskrevne udvekslingsaktiviteter, og som forestår oprettelsen og driften af 
en dokumentationstjeneste, der skal stå til rådighed for de parter, der deltager i udvekslingsaktiviteter-
ne. Denne enhed skal endvidere varetage lignende opgaver i forbindelse med programmet for handicap­
pedes sociale integration og mulighed for en selvstændig tilværelse. 
Udgifterne til denne ekspertgruppes arbejde vedrørende erhvervsmæssig revalidering og beskæftigelse 
anslås til 260 000 ECU i 1988; samtlige omkostninger kan afholdes af Fællesskabet. 
(f) Udarbejdelse af forslag på det politiske område 
Kommissionen kan iværksætte undersøgelser og tilrettelægge seminarer, der skal danne grundlag for 
udarbejdelsen af forslag vedrørende erhvervsuddannelse og beskæftigelse, og yde støtte af teknisk art 
til de pågældende aktiviteter. 
Udgifterne til undersøgelser og seminarer i 1988, der skal danne grundlag for udarbejdelsen af forslag, 
anslås til 40 000 ECU, som Kommissionen afholder fuldt ud. 
Forslag til Rådets afgørelse om vedtagelse af et handlingsprogram på fællesskabsplan til 
fremme af handicappedes sociale integration og mulighed for en selvstændig tilværelse 
KOM(87) 342 endelig udg. 
(Forelagt Rådet af Kommissionen den 24. juli 1987) 
(87/C 257/03) 
RÅDET FOR DE EUROPÆISKE FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 235, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
En af Fællesskabets opgaver er at udvirke en hurtigere 
højnelse af dets borgeres levestandard; 
gennem gennemførelsen af en række særlige foran­
staltninger til fremme af handicappedes sociale integra­
tion og mulighed for en selvstændig tilværelse vil nær­
værende handlingsprogram kunne bidrage til opfydel-
sen af denne målsætning; i henhold til Rådets resolution af 21. januar 1974 om et 
arbejdsmarkedsmæssigt og socialt handlingsprogram (!) 
skal der bl.a. gennemføres et program for erhvervsmæs­
sig og social integration af handicappede; 
i Rådets resolution af 27. juni 1974 om fastlæggelse af 
Fællesskabets første handlingsprogram for erhvervs­
mæssig revalidering af erhvervshæmmede (2) defineres 
revalidering som « alle de foranstaltninger, som tilsigter 
at tilvejebringe og opretholde det bedst mulige forhold 
mellem individet og dets miljø »; 
ved den af Rådet og repræsentanterne for medlemssta­
ternes regeringer, forsamlet i Rådet, vedtagne resolution 
0) EFT nr. C 13 af 12. 2. 1974, s. 1. 
(z) EFT nr. C 80 af 9. 7. 1974, s. 30. 
(3) EFT nr. C 347 af 31. 12. 1981, s. 1. 
28. 9. 87 De Europæiske Fællesskabers Tidende Nr. C 257/33 
af 21. december 1981 (3) iværksattes det første handling­
sprogram til fremme af handicappedes sociale integra­
tion, der nu bør videreføres og -udvikles; 
Europa-Parlamentet har i sin beslutning af 11. marts 
1981 i1) understreget behovet for på fællesskabsplan at 
fremme handicappedes økonomiske, sociale og er­
hvervsmæssige integration; 
i rammevejledningen vedrørende positive særforan­
staltninger, der er knyttet som bilag til Rådets henstil­
ling 86/379/EØF af 24. juli 1986 om beskæftigelsen af 
handicappede i Fællesskabet (2), hedder det, at »det bør 
sikres, at det miljø, der omgiver de handicappede, gør 
det muligt for dem at uddanne og videreuddanne sig 
og bidrage til samfundsøkonomien efter bedste evne«; 
uddannelses- og beskæftigelsesforanstaltninger for han­
dicappede får ikke den tilsigtede virkning, medmindre 
det samtidig sikres, at der ydes den nødvendige fysiske, 
menneskelige og økonomiske støtte med henblik på 
fremme af de handicappedes mulighed for en selvstæn­
dig tilværelse; 
dette program og det ved [Rådets afgørelse ...] vedtagne 
program til fremme af handicappedes erhvervsmæssige 
revalidering og økonomiske integration udgør hver sin 
halvdel af et samlet handlingsprogram på fællesskabs­
plan, der er baseret på tidligere gennemførte fælles­
skabsforanstaltninger til fordel for handicappede; 
handlingsprogrammet i sin helhed er udarbejdet med 
henblik på inden for Fællesskabet at imødekomme over 
30 millioner handicappedes behov og forhåbninger samt 
realisere disse menneskers muligheder, idet man i for­
bindelse med de påtænkte foranstaltninger vil inddrage 
alle de instanser, der kan medvirke til fuld integration 
og bidrage til de handicappedes mulighed for en selv­
stændig tilværelse; 
begge dele af det integrerede handlingsprogram er desu­
den udformet således, at de sikrer, at Fællesskabet 
fortsat vil kunne medvirke til det handlingsprogram på 
verdensplan, som De forenede Nationer har iværksat 
på dette område; 
traktaten indeholder ikke den fornødne hjemmel — 
TRUFFET FØLGENDE AFGØRELSE: 
Artikel 1 
Fællesskabets handlingsprogram, der er knyttet som 
bilag til denne afgørelse, vedtages for perioden 1. januar 
1988 - 31. december 1991. 
Artikel 2 
Ved »handicappede« forstås i forbindelse med handling­
sprogrammet alle personer, der er langtidshandicappe-
de (det være sig i lettere eller sværere grad) som følge af 
en fysisk, mental eller psykologisk funktionshæmning. 
(!) EFT nr. C 77 af 6. 4. 1981, s. 27. 
(2) EFT nr. L 225 af 12. 8. 1986, s. 43. Artikel 3 
Handlingsprogrammets formål er 
a) at etablere og udvikle en fælles strategi til løsning 
af problemerne vedrørende handicappedes sociale 
integration og mulighed for en selvstændig tilværel­
se gennem fastlæggelse af politiske retningslinjer 
vedrørende en række praktiske anliggender, som er 
baseret på de mest positive hidtidige erfaringer i 
medlemsstaterne; 
b) på fællesskabsplan at koordinere og gennemføre 
en række aktiviteter, der sigter mod at fremme 
innoverende foranstaltninger og udvekslingen af er­
faringer samt tilskynde til udbredelse af kendskabet 
til god praksis; disse aktiviteter gennemføres under 
direkte medvirken af nationale eksperter, forskere, 
fagfolk på området, arbejdsmarkedets parter samt 
de handicappede selv, deres familier og repræsen­
tanter; 
c) under anvendelse af de nye informationsteknologier 
at iværksætte et system til indsamling, ajourføring 
og udveksling af oplysninger vedrørende handicap­
pedes sociale integration og mulighed for en selv­
stændig tilværelse; systemet skal omfatte hele Fæl­
lesskabet og baseres på de eksisterende informa­
tionssystemer i medlemsstaterne; 
d) at udforske mulighederne for at anvende Fæl­
lesskabets ressourcer til at støtte de nationale be­
stræbelser for at fremme handicappedes sociale inte­
gration og mulighed for en selvstændig tilværelse 
ved hjælp af nye teknologier; 
e) at videreføre og om nødvendigt udvile Fællesskabets 
støtte til ikke-statslige organisationers europæiske 
samarbejde på området; 
f) at skabe mulighed for, at der, hvad angår social 
integration og muligheder for en selvstændig tilvæ­
relse, kan tages særlige hensyn til handicappede 
kvinder og kvinder med et særligt ansvar for plejen 
af handicappede børn eller voksne i hjemmet, samt 
at sikre, at der sker en snæver koordinering med 
Fællesskabets program på mellemlang sigt vedrø­
rende lige muligheder for kvinder; 
g) at sikre en snæver og løbende koordinering mellem 
handlingsprogrammet og foranstaltningerne vedrø­
rende fremme af handicappede børns og unges inte­
gration i det almindelige undervisningssystem; 
h) at gennemføre de politisk prioriterede foran­
staltninger på handlingsområdet, der er omhandlet 
i resolutionen af 21. december 1981 om social inte­
gration. 
Artikel 4 
Kommissionen gennemfører programmet sideløbende 
med programmet til fremme af handicappedes erhvervs­
mæssige revalidering og økonomiske integration, såle­
des at disse kommer til at udgøre et samlet program 
for perioden 1. januar 1988 - 31. december 1991. 
Nr. C 257/34 De Europæiske Fællesskabers Tidende 28. 9. 87 
Artikel 5 
1. Kommissionen bistås ved gennemførelsen af pro­
grammet af et rådgivende udvalg, bestående af 35 med­
lemmer. Udvalget er sammensat af 
(a) to repræsentanter for hver medlemsstat, der udnæv­
nes af Kommissionen på grundlag af indstilling fra 
den pågældende medlemsstat; 
(b) ni repræsentanter for de handicappede eller deres 
familier; de udnævnes af Kommissionen på grund­
lag af indstilling fra de organisationer, der af Kom­
missionen anmodes om at foretage en sådan; 
(c) en repræsentant fra henholdsvis arbejdsgiver- og 
arbejdstagerorganisationer, der udnævnes af Kom­
missionen på grundlag af indstilling fra de organisa­
tioner, der repræsenterer arbejdsmarkedsparternes 
interesser på fællesskabsplan. 
Medlemmerne kan bistås i deres arbejde af sagkyndige 
eller rådgivere. 
2. Udvalget har en repræsentant for Kommissionen 
som formand. Dets sekretariatsarbejde varetages af Kommissionen. 
3. Kommissionen kan høre udvalget i alle spørgsmål 
vedrørende gennemførelsen af programmet. 
4. Udvalgets drøftelser efterfølges ikke af afstem­
ning, men ethvert medlem af udvalget kan kræve sine 
synspunkter optaget i mødeprotokollen. 
5. Udvalgets drøftelser er fortrolige. Det fastsætter 
selv sin forretningsorden. 
6. Udvalget bistår også Kommissionen ved gennem­
førelsen af handlingsprogrammet til fremme af handi­
cappedes erhvervsmæssige revalidering og økonomiske 
integration. 
Artikel 6 
Kommissionen aflægger rapport for Rådet om gennem­
førelsen og resultaterne af dette handlingsprogram 
inden udgangen af 1991. 
BILAG 
SÆRLIGE FORANSTALTNINGER, DER FORESTÅS AF KOMMISSIONEN I FORBINDELSE MED 
GENNEMFØRELSEN AF FÆLLESSKABETS HANDLINGSPROGRAM TIL FREMME AF HANDICAPPE­
DES SOCIALE INTEGRATION OG MULIGHED FOR EN SELVSTÆNDIG TILVÆRELSE (1988-1991) 
1. Dette handlingsprogram gennemføres af Kommissionen i samråd med medlemsstaterne, de handicappedes 
organisationer og familier, arbejdsmarkedets parter og de faglige og frivillige organer, der varetager de 
handicappedes interesser. 
2. Programmets aktiviteter koordineres af Kommissionen med aktiviteterne under programmet til fremme 
af handicappedes erhvervsmæssige revalidering og økonomiske integration, således at disse kommer til 
at udgøre et samlet handlingsprogram. 
3. I det tidsrum programmet løber (1988-1991), foreslås følgende foranstaltninger gennemført på fællesskabs­
plan: 
(a) Net af lokalprojekter 
Oprettelse af to net af nationale lokalprojekter, der vedrører henholdsvis koordinering af serviceydelser 
til fordel for handicappede og fremme af deres mulighed for en selvstændig tilværelse; projekterne 
udpeges til deltagelse i nettet af Kommissionen på grundlag af medlemsstaternes forslag. 
Nettenes aktiviteter, der forestås af Kommissionen, omfatter støtte til europæiske konferencer (i 
samarbejde med de nationale myndigheder), informationsformidling, oprettelse af en dokumentations-
og rådgivningstjeneste, studiebesøg samt seminarer for projektledere. Kommissionen kan yde tilskud 
til omkostningerne ved koordinering af projekter under nettene, der vedrører samordning af service­
ydelser. 
Kommissionens bidrag til disse to net af lokalprojekter anslås til 588 000 ECU i 1988. Kommissionens 
tilskud til europæiske konferencer kan ikke overstige 30 % af de samlede omkostninger, med 25 000 
ECU som maksimumsbeløb. Udgifterne til andre aktiviteter på fællesskabsplan af den i det foregående 
afsnit anførte art kan dækkes fuldt ud af Kommissionen. Fællesskabets tilskud til de faktiske 
omkostninger ved koordinering inden for de enkelte projekter kan ikke overstige 50%, og der kan 
højst ydes 20 000 ECU til hvert projekt pr. år; mindst 50 % af de udgifter til koordinering under hvert 
projekt, som ikke afholdes af Fællesskabet, bør dækkes af det offentlige. 
28. 9. 87 De Europæiske Fællesskabers Tidende Nr. C 257/35 
(b) Særlige foranstaltninger til fremme af handicappedes mulighed for en selvstændig tilværelse 
Dette særlige program omfatter mobilitet og befordring, adgangsforhold i forbindelse med offentlige 
bygninger og faciliteter (herunder kulturelle faciliteter og fritidsfaciliteter) samt boliger, herunder 
materiel og menneskelig støtte, der skal medvirke til, at handicappede i så vidt udstrækning som 
muligt kan leve selvstændigt rent boligmæssigt. Det foreslås, at Kommissionen hvert år tildeler 
priser til afsluttede projekter, efter indstilling fra medlemsstaterne, og at Kommissionen endvidere, i 
samarbejde med de nationale myndigheder i en given medlemsstat, hvert år arrangerer en konference 
og en udstilling, hvor de prisvindende projekter præsenteres for offentligheden. En rapport om disse 
konferencer vil blive offentliggjort på samtlige Fællesskabets sprog. 
Fællesskabets bidrag til dette særlige program anslås til 440 000 ECU i 1988. Priserne vil ikke overstige 
15 000 ECU pr. projekt. Kommissionen kan bidrage med afholdelse af 80 % af omkostningerne ved 
konferencerne, og kan dække publiceringsomkostningerne fuldt ud. 
(c) Støtte til samarbejdsaktiviteter på europæisk plan 
Etårige tilskudsordninger til støtte for europæiske samarbejdsaktiviteter, der forestås af private 
organer, navnlig sammenslutninger af handicappede eller organisationer, der arbejder til fordel for 
handicappede, og som vedrører handicappedes sociale integration eller fremme af deres mulighed for 
en selvstændig tilværelse. Skønt den procentvise andel af Fællesskabets tilskud normalt ikke vil kunne 
overstige 50 % af de med aktiviteterne forbundne udgifter, kan der i særlige tilfælde ydes et større 
procentvis tilskud, især til organisationer eller sammenslutninger, der virker på europæisk plan, og 
som er under etablering eller som for nylig er oprettet. 
Der kan ydes tilskud til udgifter til udarbejdelse af redegørelser for de opnåede resultater og spredning 
heraf samt til arrangementer, møder m.v. 
Fællesskabets bidrag til disse aktiviteter anslås til 660 000 ECU i 1988. 
(d) Handynet-projektet 
Koordinering og videreudvikling af Handynet-projektet (Fællesskabets data-baserede informationssys­
tem vedrørende handicapspørgsmål). Kommissionen færdiggører og ajourfører Handynettets første 
modul, »Handyaids«, der består af en flersproget europæisk database, der rummer en fortegnelse over 
tekniske hjælpemidler og en oversigt over de offentlige og private organer, der på forskellig vis er 
beskæftiget med produktion og levering af hjælpemidler. Endvidere fortsætter Kommissionen ud­
viklingen af andre Handynet-moduler, og der oprettes »gateways« til andre databaser, der anvendes i 
forbindelse med handicappedes sociale integration og mulighed for en selvstændig tilværelse. 
Udgifterne til koordinering og udvikling af disse Handynet-elementer anslås til 843 000 ECU i 1988. 
Kommissionen kan afholde samtlige udgifter til disse aktiviteter, som sikrer projektets europæiske 
dimension, og kan, under projektets videre forløb og inden for grænserne af de budgetmæssige 
muligheder bidrage til afholdelse af yderligere dertil knyttede udgifter, herunder også transmissions-
omkostninger. 
(e) Koordinering af udvekslingsaktiviteter samt dokumentationstjeneste 
Der nedsættes en gruppe af sagkyndige, som bistår Kommissionen ved koordinering, fremme og 
evaluering af de ovenfor beskrevne udvekslingsaktiviteter, og som forestår oprettelsen og driften af 
en dokumentationstjeneste, der skal stå til rådighed for de parter, der deltager i udvekslingsaktiviteter-
ne. Denne enhed skal endvidere varetage lignende opgaver i forbindelse med programmet for handicap­
pedes erhvervsmæssige revalidering og økonomiske integration. 
Udgifterne til denne ekspertgruppes arbejde vedrørende fremme af handicappedes sociale integration 
og mulighed for en selvstændig tilværelse anslås til 390 000 ECU i 1988; samtlige omkostninger kan 
afholdes af Fællesskabet. 
(f) Udarbejdelse af forslag på det politiske område 
Kommissionen kan iværksætte undersøgelser og tilrettelægge seminarer, der skal danne grundlag for 
udarbejdelsen af forslag vedrørende handicappedes sociale integration og mulighed for en selvstændig 
tilværelse og yde støtte af teknisk art til de pågældende aktiviteter. 
Udgifterne til undersøgelser og seminarer i 1988, der skal danne grundlag for udarbejdelsen af forslag, 
anslås til 90 000 ECU, som Kommissionen afholder fuldt ud.